Այսպիսն է մեր իրողութիւնը՝ կապւած ՀՀ վարչապետի չընտրութեան, ՀՀ ԱԺ արտահերթ ընտրութիւնների եւ, վերջապէս, հին վարչապետի նոր ընտրութեան հարցում: Որ տարօրինակ ժամանակներ ենք ապրում եւ ոչինչ արդէն զարմանալի չէ, շատերս ենք համոզւել: Որ փետրւարը 31 օր կարող է ունենալ, դա էլ ամենավտանգաւորը չէ: Նոյնիսկ օրէնքի տառին է համապատասխանում այն, որ կարող ես առաջադրւել վարչապետ ու ամէն ինչ անել, որ քեզ չընտրեն եւ այդ չընտրութիւնը դիտւի, որպէս նոր Հայաստանում մի նոր առաջընթաց: